ru ru ru pl en ru uk bg ru ru ru bg ru en bg bg ru bg bg bg bg bg ru mk uk uk ru ru bg bg bg bg bg bg bg en en bg en bg en en en bg bg en mk en bg en cv en bg bg en en en bg bg bg en bg en bg en en en en fa en en en en de en bg de en en pl
place for food photography, recipes and travel
По света и у нас
Въпреки, че си е все така студено и зимно, вече се появяват първи признаци на отминаващата зима. А с нея моето желание за пътуване се увеличава. В главата си съм набелязала няколко посоки: кои ще се случат и кои не, само времето ще покаже. Обикновено сама проучвам местата, търся къде да отседнем, кое да видим. Самата подготовка ми доставя също толкова удоволствие, колкото и самото пътуване. Понякога се чудя на хора, които ходят на едно и също място с години. Такава загуба на време и нови вълнения. Толкова много места очакват да бъдат видени. Ако и половината от нещата, които съм намислила се случат то В. ще се вози на самолет за втори път в живота си, аз пак ще пия еспресо на Пиаца дел Дуомо, ще видя пазара на прясна риба в Токио, ще спя в риокан, ще плискам крака на нови за мен плажове.
Приготвянето на чийзкейк съм усъвършенствала до степен, в която самото правене ми отнема не повече от час. Тъй като най-трудната част е печенето му на водна баня (увиването на тавата с фолио почти винаги завършва с прогизнал блат) вече отдавна не го практикувам. Сега пека чийзкейкът в нормално състояние, но по-продължително време на ниски градуси. Слагам и го забравям. После като го извадя той пак е кремообразен, пухкав, съвършен.
200 гр шоколадови бисквити (използвам 1 пакет Еверест)
80 гр. масло на стайна температура
525 гр. крема сирене (Филаделфия – 3 кутии, всяка по 175 гр.)
250 гр. шоколад (100 гр черен и 150 гр млечен)
1 и 1/2 ч. чаша пудра захар
100 гр заквасена сметана
1. Загрявате фурната на 170 ° C.
2. В кухненски робот или блендер надробявате шоколадовите бисквити. Към тях добавяте мекото маслото. Разбърквате добре. На дъното на форма с падащи стени поставяте хартия за печене. Моята е 21 см (от Икеа). Получената смес разстилате на дъното. Заглаждате с помощта на чаша или лъжица. Слагате във фурната за 10 минути, за да стегне и изпече леко блата. Изваждате и оставяте да се охлади.
3. Намалявате фурната на 100 °C. Поставяте и две малки огнеупорни купички с вода, за да овлажняваш въздуха.
4. На водна баня разтопявате шоколада. Обикновено слагам голяма тенджера с вряща вода, а в нея по-малка тенджера, в която слагам шоколада да се разтопи.
5. В друга купа разбивате крема сиренето, заквасената сметана, захарта и солта. С помощта на миксер или бъркалка, към сместа бавно добавяте яйцата едно по едно. След това и разтопения шоколад. Разбърквате добре, но без да прекалявате. Готовата смес изсипвате в охладената форма. Печете за 4-5 часа на 100 °C. Бавното, но продължително печене ще направи чийзкейка гладък и без пукнатини. Ако не ви се пече толкова продължително и външния вид няма значение (винаги можете да го поръсите с шоколад или ядки, за да замаскирате), можете да го печете на 150-160 °С за 1 час.
6. Оставяте в хладилник поне за час. Най-вкусен е на другия ден.
February 27, 2015 at 11:16
Здравей! Харесвам блога ти и нещата, които правиш. Днес гледах рецептата за чийзкейка ти. Аз веднъж също правих такъв, увивах във фолио и и претърпях частичен провал с наводняване. Четох обаче една хитра техника, а именно във фурната под формата за кейка да се сложи друга тава, пълна с вода. Така няма нужда да увиваш във фолио или пък иначе да печеш толкова дълго. Идеята е просто във фурната да има влага, за да не се нацепи кейка. Мисля, че така се печеше около час на умерена. Може да го пробваш някой път ;).
February 27, 2015 at 11:22
ще пробвам и това. Тоест три тави, така ли?
February 27, 2015 at 14:39
Този номер с тавата с вода го правя, когато пека хляб. Така самата фурна става като сауна и вътре е влажно. А рецептата – ммм, звучи прекрасно и ще се пробва (само да свърша с диетата, хаха)
February 27, 2015 at 12:12
Отдавна съм забравила за водните бани и продължителното печене на така любимия ми печен чийзкейк. Моята тайна е да се пече на най-ниската скара на печката на нормални градуси – около 170, отнема около 40 минути, не се напуква, прекрасен е:)
February 27, 2015 at 22:01
Ради, едва ли някой би отказал пътешествия на различни места, но това е и въпрос на възможности, доста българи години наред дори не почиват, а някои и не излизат никога от родното място.
Аз желая и на теб и на всеки да осъществява мечтите си!
Чийзкейка ти е чудесен! Винаги ме е спирало това с водната баня и увиването с фолио, така че предложението ти си го бива.
March 2, 2015 at 13:29
Аз също съм се отказала от водната баня и просто слагам от двете страни на тавичката с чийзкейк по една метална чашка за крем карамел, пълна с вода. Но идеята на Емилия за тава с вода на скарата под чийзкейка също е гениална!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.